
DR.30.11.2006 49 

  

Dato' Seri Utama Dr. Rais Yatim: Soal keris ya, kita harus damaikan. Oleh 
sebab ini bukan tercipta bukan dalam zaman kita, ia tercipta dalam zaman purba kala, 
malah dalam sejarah Melayu pun ada disebut bagaimana Sang Nila Utama mencabut 
kerisnya untuk mendapat restu daripada Kala Dewata. Kala Dewata, ialah Tuhanlah.  
Iaitu tidak ada kaitannya dengan hendak merejam orang atau nak memperkecilkan 
orang tetapi hak asas yang ada pada keris itu adalah hak yang membawa daya tertentu 
dan tidak boleh, dan tidak harus kita jadikan itu perumahan untuk bergaduh ataupun 
mencari hal. Tuan Pengerusi, setakat itulah sebutan yang dapat saya kemukakan... 

Tuan Pengerusi [Datuk Lim Si Cheng]:  Cukuplah, Yang Berhormat. 

Dato' Paduka Haji Badruddin bin Amiruldin [Jerai]: Boleh tambah sebutan 
sikit Yang Berhormat? 

Tuan Pengerusi [Datuk Lim Si Cheng]: Yang Berhormat, Yang Berhormat 
tiada butiran tambahan, cukup. 

Dato' Paduka Haji Badruddin bin Amiruldin [Jerai]: Tak, tambahan sebutan 
kerana .... 

Tuan Pengerusi [Datuk Lim Si Cheng]:  Tak perlulah. 

Dato' Paduka Haji Badruddin bin Amiruldin [Jerai]: Yang Berhormat 
barangkali ketinggalan untuk menjawab soalan-soalan yang pada pandangan saya kita 
bincang..... 

Tuan Pengerusi [Datuk Lim Si Cheng]:  Sudah jawab Yang Berhormat. Tadi 
sudah jawab.  Yang Berhormat bagi Jerai punya sudah jawab. Hanya Yang Berhormat 
baru masuk... [Ketawa] 

Dr. Tan Seng Giaw [Kepong]: Besok baca Hansard lah.   

Datuk Haji Mohamad bin Haji Aziz [Sri Gading]: Boleh bacalah. 

Dato' Paduka Haji Badruddin bin Amiruldin [Jerai]: Tak, yang budak-budak 
tu Dato’ Menteri. 

Tuan Pengerusi [Datuk Lim Si Cheng]: Sudah jawab banyak. 

Dato' Paduka Haji Badruddin bin Amiruldin [Jerai]: Yang sarung naik turun 
tu?...  [Ketawa] 

Dato' Seri Utama Dr. Rais Yatim: Tuan Pengerusi, sekiranya Yang 
Berhormat tak dapat menyusul apa yang kita sebut, saya berjanji akan memberi 
jawapan terus lagi malah bukan itu sahaja, kita boleh buat pameran-pameran lagi di 
sebelah Kedah dan lain-lain. 

Dato' Paduka Haji Badruddin bin Amiruldin [Jerai]: Saya cadangkan 
pameran-pameran keris kita tunjukkan, kita jemput Kepong untuk melihat pameran-
pameran keris kita dan sarung-sarung keris kita kepada Yang Berhormat. Terima 
kasih...  [Ketawa] 

Dato' Seri Utama Dr. Rais Yatim:  Insya-Allah, yang tak bersarung pun boleh 
kita tunjukkan.  Sekian, terima kasih. 

Tuan Pengerusi [Datuk Lim Si Cheng]: Ahli-ahli Yang Berhormat, 
masalahnya ialah bahawa wang sejumlah RM430,100,900 untuk Maksud B.44 di 
bawah Kementerian Kebudayaan, Kesenian dan Warisan jadi sebahagian daripada 
Jadual hendaklah disetujukan. 

 Masalah dikemuka bagi diputuskan, dan disetujukan. 

 Wang sebanyak RM430,100,900 untuk Maksud B.44 diperintahkan jadi 
sebahagian daripada Jadual. 

Tuan Pengerusi [Datuk Lim Si Cheng]: Masalahnya ialah bahawa 
perbelanjaan sebanyak RM255,342,800 untuk Maksud P.44 yang disebutkan dalam 
Anggaran Pembangunan  bagi tahun 2007 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak RM255,342,800 untuk Maksud P.44 diluluskan jadi 
sebahagian daripada Anggaran Pembangunan 2007. 



Dato' Seri Utama Dr. Rais Yatim: Soal keris ya, kita harus damaikan. Oleh sebab ini bukan tercipta bukan dalam zaman kita, ia tercipta dalam zaman purba kala, malah dalam sejarah Melayu pun ada disebut bagaimana Sang Nila Utama mencabut kerisnya untuk mendapat restu daripada Kala Dewata. Kala Dewata, ialah Tuhanlah. Iaitu tidak ada kaitannya dengan hendak merejam orang atau nak memperkecilkan orang tetapi hak asas yang ada pada keris itu adalah hak yang membawa daya tertentu dan tidak boleh, dan tidak harus kita jadikan itu perumahan untuk bergaduh ataupun mencari hal. Tuan Pengerusi, setakat itulah sebutan yang dapat saya kemukakan... Tuan Pengerusi [Datuk Lim Si Cheng]: Cukuplah, Yang Berhormat. Dato' Paduka Haji Badruddin bin Amiruldin [Jerai]: Boleh tambah sebutan sikit Yang Berhormat?. Tuan Pengerusi [Datuk Lim Si Cheng]: Yang Berhormat, Yang Berhormat tiada butiran tambahan, cukup. Dato' Paduka Haji Badruddin bin Amiruldin [Jerai]: Tak, tambahan sebutan kerana .... Tuan Pengerusi [Datuk Lim Si Cheng]: Tak perlulah. Dato' Paduka Haji Badruddin bin Amiruldin [Jerai]: Yang Berhormat barangkali ketinggalan untuk menjawab soalan-soalan yang pada pandangan saya kita bincang..... Tuan Pengerusi [Datuk Lim Si Cheng]: Sudah jawab Yang Berhormat. Tadi sudah jawab. Yang Berhormat bagi Jerai punya sudah jawab. Hanya Yang Berhormat baru masuk... [Ketawa]. Dr. Tan Seng Giaw [Kepong]: Besok baca Hansard lah. Datuk Haji Mohamad bin Haji Aziz [Sri Gading]: Boleh bacalah. Dato' Paduka Haji Badruddin bin Amiruldin [Jerai]: Tak, yang budak-budak tu Dato' Menteri. Tuan Pengerusi [Datuk Lim Si Cheng]: Sudah jawab banyak. Dato' Paduka Haji Badruddin bin Amiruldin [Jerai]: Yang sarung naik turun tu?... [Ketawa]. Dato' Seri Utama Dr. Rais Yatim: Tuan Pengerusi, sekiranya Yang Berhormat tak dapat menyusul apa yang kita sebut, saya berjanji akan memberi jawapan terus lagi malah bukan itu sahaja, kita boleh buat pameran-pameran lagi di sebelah Kedah dan lain-lain. Dato' Paduka Haji Badruddin bin Amiruldin [Jerai]: Saya cadangkan pameran-pameran keris kita tunjukkan, kita jemput Kepong untuk melihat pameran- pameran keris kita dan sarung-sarung keris kita kepada Yang Berhormat. Terima kasih... [Ketawa]. Dato' Seri Utama Dr. Rais Yatim: Insya-Allah, yang tak bersarung pun boleh kita tunjukkan. Sekian, terima kasih. Tuan Pengerusi [Datuk Lim Si Cheng]: Ahli-ahli Yang Berhormat, masalahnya ialah bahawa wang sejumlah RM430,100,900 untuk Maksud B.44 di bawah Kementerian Kebudayaan, Kesenian dan Warisan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM430,100,900 untuk Maksud B.44 diperintahkan jadi sebahagian daripada Jadual. Tuan Pengerusi [Datuk Lim Si Cheng]: Masalahnya ialah bahawa perbelanjaan sebanyak RM255,342,800 untuk Maksud P.44 yang disebutkan dalam Anggaran Pembangunan bagi tahun 2007 hendaklah diluluskan. Masalah dikemuka bagi diputuskan, dan disetujukan. Wang sebanyak RM255,342,800 untuk Maksud P.44 diluluskan jadi sebahagian daripada Anggaran Pembangunan 2007.